TKS บวก 6% นิวไฮรอบ 2 ปี 7 เดือน! จับตางบฯ Q1 กำไรโตเด่น โบรกฯอัพเป้าใหม่ 16 บ.
TKS บวก 6% นิวไฮรอบ 2 ปี 7 เดือน! จับตางบฯ Q1 กำไรโตเด่น โบรกฯอัพเป้าใหม่ 16 บ.
6 พ.ค. 2564

ผู้สื่อข่าวรายงานว่า ราคาหุ้นบริษัท ที.เค.เอส. เทคโนโลยี จำกัด (มหาชน) หรือ TKS ณ เวลา 11.22 น. อยู่ที่ระดับ 10.70บาท บวก 0.60 บาท หรือ 5.94% ด้วยมูลค่าการซื้อขาย 112.52 ล้านบาท ราคาหุ้นนิวไฮในรอบ 2 ปี 7 เดือน โดยเทียบตั้งแต่หุ้นยืนที่ระดับ 10.73 บาท เมื่อวันที่ 3 ต.ค.61

บล.ฟินันเซีย ไซรัส ระบุในบทวิเคราะห์วันนี้ (6 พ.ค.2564) ว่า บริษัท ที.เค.เอส. เทคโนโลยี จำกัด (มหาชน) หรือ TKS แนะนำ “ซื้อ” ปรับเพิ่มราคาเป้าหมายเป็น 16 บาท
คาดกำไรไตรมาส 1/2564 โตโดดเด่น โต 12% เทียบไตรมาส, โต 96% เทียบช่วงเดียวกันของปีก่อน หนุนจากทั้งธุรกิจโรงพิมพ์ที่ทยอยมีกำไรเพิ่มขึ้นอย่างต่อเนื่อง รวมถึงส่วนแบ่งกำไรของ SYNEX ที่เพิ่มขึ้นจากแรงหนุนของ iPhone12
คาดกำไรปกติปี 2564 ของ TKS  โต 40% เทียบช่วงเดียวกันของปีก่อน และโตต่อเนื่องในปี 2565 อีก โต 18% เทียบช่วงเดียวกันของปีก่อน จุดเด่นยังคงเป็น Valuation ที่ถูกมาก Discount จาก NAV ของ SYNEX เกือบ 50%